recursal/SuperWikiNEXT-32B huggingface dataset:
Ō vuonna 2006
**Sadaharu Ō** (jap. 王貞治, tunnetaan myös nimellä **Wang Chen-chih** (kiin. 王貞治); s. 20. toukokuuta 1940 Sumida, Tokio) on japaninkiinalainen entinen baseballpelaaja ja manageri.

Ō pitää hallussaan kaikkien aikojen kunnariennätystä ammattilaissarjoissa 868 kunnarillaan. Hän pelasi Yomiuri Giantsissa vuosina 1959–1980, ja lopettamisensa jälkeen toimi joukkueen managerina vuosina 1981–1988. Hän voitti pelaajana 11 kertaa Japan Seriesin.

Syöttäjänä aloittanut Ō pelasi pääasiassa ykkösvahtina. Hän piti hallussaan NPB:n yhden kauden kunnariennätystä 55 kunnarilla vuodesta 1964 vuoteen 2013 saakka, jolloin Wladimir Balentien rikkoi ennätyksen.

Vuosina 1995–2008 Ō toimi Fukuoka SoftBank Hawksin managerina. Hän jäi eläkkeelle kauden 2008 jälkeen.

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Yhdysvallat
* Japani
* Australia
* Alankomaat

 |
|  |
| Tieteilijät | 
* CiNii

 |
|  |
| Henkilöt | 
* Trove

 |

 |

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
**24kGoldn** (oik. **Golden Landis Von Jones**, s. 13. marraskuuta 2000) on yhdysvaltalainen rap-artisti, laulaja ja lauluntekijä.

Von Jones syntyi San Franciscossa vuonna 2000. Hän aloitti laulamisen nuorena, mutta oli kiinnostunut enemmän muodista. Hänen musikaalinen persoona muuttui nopeasti 14-vuotiaana, kun hän aloitti räppäämisen. Vuonna 2016 Von Jones alkoi julkaisemaan kappaleitaan verkkoon ja saivat kohtalaista huomiota. Hän jatkoi kappaleiden julkaisemista ja vuonna 2018 "Ballin 'Like Shareef" levisi suuremmalle yleisölle.

Hän solmi levytyssopimuksen Columbia Recordsin kumppanin Records LLC:n kanssa, samalla kun hän opiskeli Etelä-Kalifornian yliopistossa. Von Jones nauhoitti useita kappaleita, joista tuli viraalihittejä, kuten "Valentino". Hän lopetti pian kuitenkin opiskelun keskittyäkseen enemmän musiikkiin. Von Jones julkaisi ensimmäisen EP-levynsä *Dropped Outta College* marraskuussa 2019, joka ylsi Billboard 200 -listalle. Hänen vuonna 2020 julkaisema single "Mood", jossa oli mukana Iann Dior, nousi Billboard Hot 100 -listan ensimmäiseksi. Von Jones julkaisi maaliskuussa 2021 esikoisalbuminsa *El Dorado*, jossa vieraili Future, Swae Lee ja DaBaby.

Diskografia
-----------

### Studioalbumit

* *El Dorado*  (2021)

### EP:t

* *Dropped Outta College*  (2019)

Lähteet
-------

1. 1 2 3 4  Thomas, Fred: Artist Biography *AllMusic*. Viitattu 23.9.2021. (englanniksi)
2. ↑  Jones, Marcus: 'Mood' hitmaker 24kGoldn talks going from college dropout to chart-topper within a year *Entertainment Weekly*. Viitattu 23.9.2021. (englanniksi)

Aiheesta muualla
----------------

* Viralliset verkkosivut

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Ranska
* BnF data

 |
|  |
| Taiteenala | 
* MusicBrainz

 |

 |
KitadaitōDaitosaarten sijainti suhteessa Okinawaan, Ryūkyūsaarten suurimpaan saareen.

|  |  |
| --- | --- |
| Muut nimet | 
Kita Daitō, Kita-Daitō |
| Sijainti | 
Shimajirin alue, OkinawaJapani |
| Saariryhmä | 
Japanin saaristo |
| Sijaintipaikka | 
Daitō-saaret (en)View and modify data on Wikidata  |
| Vesialue | 
TyynimeriView and modify data on Wikidata  |
| Korkein kohta | 
75  m |
| Pinta-ala | 
13,1 km² |

Väestö| Asutuskeskukset | 
Kitadaitō |

muokkaa - muokkaa wikitekstiä - muokkaa WikidataaTietolaatikon dokumentaatioNäytä Wikidatasta tulevat arvot

**Kitadaitō** (myös **Kita Daitō** tai **Kita-Daitō**) on Japanin Daitosaariin kuuluva Tyynenmeren saari. Siellä on Kitadaitō-niminen kylä. Saari kuuluu hallinnollisesti Shimajirin alueeseen Okinawan prefektuurissa.

Kitadaitōon on 400 kilometriä lähimmältä suurelta asutulta maa-alueelta. Ruoka tuodaan sinne suunnilleen kerran viikossa veneellä. Saarella ei ole hiekkarantoja eikä satamaa, johon pääsisi veneellä; veneet jätetään merelle ja tuodaan satamaan nosturilla. Huhtikuussa 1971 saarelle valmistui Kitadaiton lentoasema pelastuslentojen laskeutumista varten.

Saari oli asumaton Meiji-kaudelle saakka, jolloin sinne tuli asukkaita muualta Japanista.

Lähteet
-------

1. ↑  Kitadaito Airport Viitattu 26.12.2011
2. ↑  島の歴史 - 無人島時代 - (Arkistoitu – Internet Archive) *(History of the island - Desert island times)* from Kitadaiton saaren virallinen sivusto. Viitattu 26.12.2011.

Aiheesta muualla
----------------

NASAn satelliittikuva Kitadaitōsta.
* 

* Matkaopas aiheesta Kitadaito Wikivoyagessa (englanniksi)
Benjamin K. Millerin kokoelmassa olevan Z Grill.
**Benjamin Franklin Z Grill** tai **Z Grill** on helmikuussa 1868 Yhdysvalloissa julkaistu Benjamin Franklinia esittävä yhden sentin postimerkki. Se on Yhdysvaltain harvinaisin postimerkki, sillä sitä tunnetaan vain kaksi kappaletta. Postimerkin ulkonäkö on sama kuin 1860-luvun muissa yhden sentin merkeissä, mutta se erottuu muista niin sanotulla "Z"-ristikkopainamallaan, joka muodostaa pieniä painaumia merkkiin. Ristikkopainaman tarkoituksena oli imeä leimaisimen muste postimerkkiin niin, ettei merkkiä pystynyt pesemään ja käyttämään uudelleen.

Tunnetut merkit
---------------

Bill Grossin omistama Z Grill.
Nykyisin merkkiä tiedetään olevan vain kaksi kappaletta, molemmat ovat leimattuja. Toisen omistaa New York Public Library osana Benjamin Millerin kokoelmaa. 

Toinen Z Grill myytiin vuonna 1998 Siegelin huutokaupassa 935 000 dollarilla postimerkkiliike Mystic Stamp Companylle. Siegel myi merkin osana Robert Zoellnerin kokoelmaa. Merkki vaihtoi omistajaa syksyllä 2005 vaihtokaupassa, jossa Mystic Stamp Company luovutti Z Grillin liikemies Bill Grossille saaden vaihtona neljän merkin ryhmän vuoden 1918 Inverted Jenny -merkkejä. Inverted Jennyt Gross oli ostanut aiemmin 2,97 miljoonalla dollarilla. Z Grillin saatuaan Grossilla oli ainoana täydellinen yhdysvaltalaisten 1800-luvun postimerkkien kokoelma. Guinnessin ennätystenkirja listaa tämän kaikkien aikojen arvokkaimmaksi postimerkkivaihdoksi.

Katso myös
----------

* Luettelo merkittävistä postimerkeistä

Lähteet
-------

1. ↑  The world's five most valuable stamps. Stamps Gallery.  Arkistoitu 16.10.2012. Viitattu 30.10.2012.
2. 1 2  Randloph E. Schmid: Rare and Costly Stamps to Go on Display *Washington Post*.  25.5.2006. Viitattu 30.10.2012.
3. ↑  Stamp swap lands $3m 'Holy Grail' *BBC News*.  3.11.2005. Viitattu 30.10.2012.
4. ↑  Most valuable stamp swap *guinnessworldrecords.com*. Guinness World Records. Viitattu 30.10.2012.
| 24 tunnin kello | 12 tunnin kello |
| --- | --- |
| Vuorokauden alku, "keskiyö" |
| 0.00 | 12:00 a.m. |
| 1.00 | 1:00 a.m. |
| 2.00 | 2:00 a.m. |
| 3.00 | 3:00 a.m. |
| 4.00 | 4:00 a.m. |
| 5.00 | 5:00 a.m. |
| 6.00 | 6:00 a.m. |
| 7.00 | 7:00 a.m. |
| 8.00 | 8:00 a.m. |
| 9.00 | 9:00 a.m. |
| 10.00 | 10:00 a.m. |
| 11.00 | 11:00 a.m. |
| 12.00 | 12:00 p.m.12 noon |
| 13.00 | 1:00 p.m. |
| 14.00 | 2:00 p.m. |
| 15.00 | 3:00 p.m. |
| 16.00 | 4:00 p.m. |
| 17.00 | 5:00 p.m. |
| 18.00 | 6:00 p.m. |
| 19.00 | 7:00 p.m. |
| 20.00 | 8:00 p.m. |
| 21.00 | 9:00 p.m. |
| 22.00 | 10:00 p.m. |
| 23.00 | 11:00 p.m. |
| 24.00ks 0.00 | undefined |
| Vuorokauden loppu |

**24 tunnin kello** on tapa ajan esittämiseen, jossa vuorokauden tunnit on numeroitu arvoilla 0–23 keskiyöstä alkaen. 24 tunnin kello on maailman yleisimmin käytetty ajan esitysmuoto.

12 tunnin kello eli järjestelmä, jossa samoilla numeroilla 1–12 merkitään sekä aamu- että iltapäivän tunteja, jotka tarvittaessa erotetaan toisistaan esimerkiksi merkinnöillä AM ja PM, ovat käytössä muun muassa Australiassa, Kanadassa (pois lukien Quebec), Intiassa, Filippiineillä sekä Yhdysvalloissa. Monissa maissa käytetään sekä 12 että 24 tunnin muotoja. 12 tunnin muotoa käytetään yleensä puhekielessä. 24 tunnin muodosta käytetään Yhdysvalloissa myös nimitystä **sotilasaika** ja **astronominen aika**. 24 tunnin esitysmuoto on standardin ISO 8601 mukainen esitysmuoto. Ilmailussa ja merenkulussa 24 tunnin esitysmuoto on kansainvälinen standardi.

Kellonajan esitys Suomessa
--------------------------

Ennen itsenäisyyttä Suomessa käytettiin 12-tuntista kellonajan merkintää lisukkeilla ap. (aamupäivä) ja ip. (iltapäivä), joskus e.p.p. ja j.p.p. (ennen ja jälkeen puolen päivän). Ruotsiksi nimitykset olivat f.m. ja e.m.. Siirtymä 24-tuntiseen kelloon tapahtui 1920-30-luvuilla. Euroopan rautateiden vuoden 1926 aikataulukonferenssissa sovittiin yhteisestä siirtymisestä 24 tunnin esitystapaan. Skandinavian ja Saksan rautatiet siirtyivät tähän keväällä 1927 ja Valtionrautatiet 15. toukokuuta 1928.

Tietokoneiden tuki
------------------

Useimmissa maissa tietokoneet käyttävät 24 tunnin aikaa. Yleensä käyttäjä voi helposti vaihtaa 24 tunnin muotoon kieliasetuksista (alueasetuksia muuttamatta).

Rannekello 24-tunnin kellotaululla.

Lähteet
-------

1. ↑  Mäntän Rautatie, aikataulu N:o 38 *vaunut.org*.  28.3.1923. Mäntän Rautatie. Viitattu 22.7.2017.
2. ↑  Posttåg N:o 6 Östermyra – Tammerfors – Helsigfors, tidtabell № 36 *vaunut.org*.  16.5.1888. Suomen Valtionrautatiet. Viitattu 22.7.2017.
3. ↑  Katajisto, Juhani & Salo, Sakari K: Elisenvaara-Savonlinna rautatie.  *Resiina*, 15.3.1989, 21. vsk, nro 2/1989, s. 45. Helsinki:  SRHS ja MRY. ISSN 0356-0600.
4. ↑  Pekka Linnainen: Ajanlasku Suomenlahden erottajana ja yhdistäjänä *Estofennia*.  18.3.2021. Viitattu 28.3.2021.

Katso myös
----------

* Military Time (Arkistoitu – Internet Archive)

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:24-hour clock
**Saichania** (nimen merkitys: "kaunis") oli panssariselkiin kuulunut kasvinsyöjädinosaurussuku. Sukuun kuuluu yksi laji, tyyppilaji *S. chulsanensis*. *Saichania* eli 80 miljoonaa vuotta sitten myöhäisliitukaudella Campania-vaiheella. *Saichanian* fossiileja on löydetty Mongoliasta.

Nimi
----

*Saichania* tarkoittaa "kaunista". Nimi tulee holotyypin fossiileista, jotka olivat säilyneet hyvin.

Koko ja ominaisuudet
--------------------

*Saichania* oli jopa 6,6 metriä pitkä, minkä johdosta se on yksi suurimmista tunnetuista ankylosaureista, vaikkakin koon suhteen se luultavasti jäisi suuremman *Tarchian* varjoon, mikä myös tunnetaan samasta muodostelmasta ja on kuvattu samaan aikaan kuin *Saichania*.

*Saichanian* yksi mielenkiintoinen ominaisuus on sen suussa ollut kova kitalaki. Kovat kitalaet ovat dinosauruksilla käytännössä tuntemattomia, mutta niitä on ollut ankylosaureilla, kuten *Euoplocephaluksella*, mikä viittaa siihen, että ankylosaurit olivat ryhmänä melko hyvin kehittyneitä. Tämä tarkoittaa sitä, että *Saichania* olisi pystynyt hengittämään samalla kun se söi kasveja. Täten *Saichanialla* oli varaa käyttää enemmän aikaa ruuan jauhamiseen, salliakseen paljon tehokkaamman ruuansulatuksen. Lisäksi myöhäisliitukautisessa Mongoliassa oli laajoja kuivia alueita, joiden kasvit olivat sitkeämpiä ja enemmän ruuansulatusta vaativia kuin kosteikkojen pehmeät kasvit. Kova kitalaki saattoi myös auttaa *Saichaniaa* hengittämään helpommin.

Elinympäristö
-------------

Aasialaiset ankylosaurit elivät elinympäristöissä, jotka olivat lähes aina kuivia. Kuivan ilman hengittäminen kuivattaa myös keuhkoja, mikä aiheuttaa kosteuden häviämisen lisääntymisen hengityksen läpi, ja pitkittynyt alttius tällaiselle voi jopa aiheuttaa hengitysvaivoja. *Saichanian* ominaisuudet ovat auttaneet paljastamaan, kuinka hyvin se sopeutui kuiviin elinympäristöihin, joissa aasialaiset ankylosaurit elivät.

Fossiilit
---------

*Saichanian* kallo.
*Saichanian* fossiileja on löydetty Mongoliasta. Löydettyihin fossiileihin kuuluu kalloja ja muita osittaisia jäänteitä.

Lähteet
-------

1. 1 2 3 4 5 6 7  Saichania *Prehistoric Wildlife*. Viitattu 22.7.2017. (englanniksi)
2. ↑  Saichania *The Dino Directory*. Natural History Museum. Viitattu 22.7.2017. (englanniksi)


|  |  |  |
| --- | --- | --- |
| 

|  |  |
| --- | --- |
| Taksonitunnisteet | 
* Wikidata: Q131544
* Wikispecies: Saichania
* EoL: 4530857
* Fossilworks: 38834
* GBIF: 4823324
* IRMNG: 1330206

 |

 |
**Ahvenanmaan poliisilaitos** (ruots. *Ålands polismyndighet*), myös **Ahvenanmaan poliisi**, on Ahvenanmaan maakunnan hallituksen alainen poliisiorganisaatio. Ahvenanmaan itsehallintolain nojalla annettu tasavallan presidentin asetus poliisihallinnosta Ahvenanmaan maakunnassa säätää Ahvenanmaan poliisin tehtäviksi "ylläpitää yleistä järjestystä ja turvallisuutta sekä suorittaa muut poliisille kuuluvat tehtävät", jollei niitä ole annettu Suomen poliisin valtakunnallisille yksiköille. Ahvenanmaan poliisin toimintaa säätelevät myös Ahvenanmaan maakuntalait ja maakunta-asetukset.

Ahvenanmaan poliisilaitos ei ole Suomen poliisin paikallispoliisilaitos, eikä se siten kuulu sisäministeriön alaisuuteen. Suomen poliisin valtakunnalliset yksiköt Keskusrikospoliisi ja Suojelupoliisi toimivat kuitenkin Ahvenanmaalla, Ahvenanmaan valtionviraston yhteydessä. Keskusrikospoliisilla on toimipiste Ahvenanmaalla.

Ahvenanmaan poliisilaitoksella on 90 työntekijää, joista 66 on saanut poliisikoulutuksen. Laitoksen toimitilat sijaitsevat Maarianhaminan Strandgatan 27:ssä. Ahvenanmaan poliisi käyttää samanlaista univormua kuin Manner-Suomessakin, mutta hihamerkki eroaa sillä, että siinä on Ahvenanmaan vaakunassa esiintyvä saksanhirvi.

Ahvenanmaan poliisilaitoksen poliisit koulutetaan Tampereella sijaitsevassa Poliisiammattikorkeakoulussa, jossa on erillinen ruotsinkielinen linja.

Lähteet
-------

1. ↑  Tasavallan presidentin asetus poliisihallinnosta Ahvenanmaan maakunnassa Finlex. Viitattu 8.9.2016.
2. ↑  Ålands polismyndigheten: Om polisen *polisen.ax*.  Arkistoitu 23.9.2016. Viitattu 8.9.2016. (ruotsiksi)
3. ↑  Ålands polismyndigheten: Organisation *polisen.ax*.  Arkistoitu 23.9.2016. Viitattu 8.9.2016. (ruotsiksi)
4. ↑  Suomen poliisi: Organisaatio *poliisi.fi*.  Arkistoitu 14.8.2016. Viitattu 8.9.2016.
5. ↑  Ahvenanmaan valtionvirasto: Keskusrikospoliisi *ambetsverket.ax*.  Arkistoitu 19.9.2016. Viitattu 8.9.2016.
6. ↑  Startsida Ahvenanmaan poliisilaitos. Viitattu 23.12.2017. (ruotsiksi)
7. ↑  Tjänstemärke och kläder *Polisen Åland*. Viitattu 1.5.2022. (ruotsiksi)
8. ↑  Polisen får ingen fortbildning på svenska *svenska.yle.fi*. Viitattu 1.5.2022. (ruotsiksi)

Aiheesta muualla
----------------

* Ahvenanmaan poliisi

Suomen poliisilaitokset

|  |
| --- |
| Ahvenanmaa (Maarianhamina) ·
Helsinki ·
Häme (Lahti) ·
Itä-Suomi (Kuopio) ·
Itä-Uusimaa (Vantaa) ·
Kaakkois-Suomi (Kouvola) ·
Lappi (Rovaniemi) ·
Lounais-Suomi (Turku) ·
Länsi-Uusimaa (Espoo) ·
Oulu ·
Pohjanmaa (Vaasa) ·
Sisä-Suomi (Tampere) |
**Maljasalmen kaivos** oli Outokummussa sijainnut Suomen Mineraali Oy:n asbestikaivos joka oli toiminnassa 1943–1953. Kaivoksesta louhittiin antofyliittiasbestia. Kaivos sijaitsi Mineraalintien varrella noin 10 kilometriä kaakkoon suuremmasta Paakkilan asbestikaivoksesta.

Kaivoksesta louhittiin sen toiminta-aikana noin 50 000 tonnia malmia, rikastushiekkaa syntyi 10 000 tonnia ja sivukiveä 20 000 tonnia. Kaivosalueella on kaksi kapean kannaksen erottamaa nykyisin veden täyttämää louhosta, 300 neliömetrin jätekivikasa ja 200 × 50 metrin laajuinen jätehiekka-alue. Kaivoksen jätemateriaalia ajettiin myös kaivokselle johtavaan Mineraalintiehen. Jätekivi- ja jätehiekka-alueet on peitetty ja maisemoitu 2000-luvun alkupuolella.

Lähteet
-------

1. 1 2  Paakkilan asbestikaivos – Maljasalmi, Kaivoksien ympäristöongelmat Suomessa 2.4.2018
2. ↑  Päätös, joka koskee Outokummun Majasalmen vanhan asbestikaivoksen ja sen rikastusjätealueen sekä Kinttumäen paikallistien 15652 (Mineraalintie) kunnostamista. PKA-2004-Y-4 Pohjois-Karjalan ympäristökeskus, Joensuu 24.6.2004
**Loïc Duval** (s. 12. kesäkuuta, 1982 Chartres) on ranskalainen moottoriurheilija. Hän on vuoden 2013 Le Mansin 24 tunnin ajon voittaja.

Ura
---

Karting-uransa jälkeen Duval siirtyi vuonna 2002 Ranskan Formula Campus -sarjaan voittaen sarjan mestaruuden. Vuonna 2003 Duval ajoi Ranskan Formula Renault 2000 -sarjaan voittaen myös tämän sarjan mestaruuden. Vuonna 2004 Duval kilpaili Formula 3 Euroseries -sarjassa sijoittuen sarjan 12:ksi. Vuonna 2005 Duval jatkoi F3-Eurosarjassa sijoittuen sarjan seitsemänneksi. Samana vuonna hän ajoi Macaon Grand Prix -kilpailussa paalupaikalle, mutta sijoittui lopulta kilpailussa kuudenneksi.

Vuonna 2006 Duval siirtyi kilpailemaan Japaniin ja kilpaili Formula Nippon -sarjassa sijoittuen sarjan kuudenneksi. Samana vuonna hän ajoi Japanin Super GT -sarjassa voittaen yhden kilpailun sijoittuen sarjan toiseksi. Vuonna 2008 Duval jatkoi Formula Nippon -sarjassa voittaen kaksi kilpailua ja sijoittuen sarjan toiseksi. Samana vuonna Duval osallistui ensi kertaa Le Mansin 24 tunnin ajoon sijoittuen kokonaiskilpailun kahdeksanneksi. Vuonna 2009 Duval onnistui voittamaan Formula Nippon -sarjan mestaruuden. Samana vuonna hän ajoi Aasian Le Mans Series -sarjassa. Vuonna 2010 Duval voitti Super GT -sarjan mestaruuden. Samana vuonna hän sijoittui Formula Nippon -sarjassa neljänneksi. Vuonna 2011 Duval sijoittui Super GT -sarjan kolmanneksi. Samana vuonna hän kilpaili jälleen Le Mansin 24 tunnin kilpailussa ollen kokonaiskilpailun viides. Vuonna 2012 Duval kilpaili uudessa FIA World Endurance Championship -sarjassa kolme kilpailua. Vuonna 2013 Duval jatkoi täyden kauden FIA WEC -sarjassa voittaen sarjan mestaruuden yhdessä Tom Kristensenin ja Allan McNishin kanssa. Samana vuonna he voittivat yhdessä Le Mansin 24 tunnin ajon. 

Vuonna 2014 Le Mansin 24 tunnin ajon harjoituksissa Duvalin ajama Audi ajoi pahannäköisen ulosajon, jonka seurauksena auto romuttui täysin ja Duval vietiin sairaalaan. Duval selvisi tilanteesta pienin naarmuin, mutta hän ei päässyt osallistumaan itse kilpailuun. Hänen tuuraajaksi otettiin Audin varakuljettaja Marc Gené.

Vuonna 2015 hän ajoi Formula E -sarjaa Miamin GP:stä lähtien saavuttaen kaksi kolmossijaa ja 42 pistettä.

Formula E -tulokset
-------------------

| Kausi | Talli | 1 | 2 | 3 | 4 | 5 | 6 | 7 | 8 | 9 | 10 | 11 | 12 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2014–15 | Dragon Racing | BEI  | PUT  | PDE  | BNA  | MIA7 | LBH9 | MONKesk. | BER3 | MOS15 | LON8 | LON3 |  | 42 | 9. |
| 2015–16 | Dragon Racing | BEI4 | PUT16† | PDE4 | BNA6 | MEX4 | LBH8 | PARKesk. | BERKesk. | LONKesk. | LON4 |  |  | 60 | 8. |
| 2016–17 | Dragon Racing | HKG14 | *MRK*18 | BUE6 | MEXKesk. | MCONC | PAR | BER15 | BERKesk. | NYC5 | NYC13† | *MTR*Kesk. | MTR19† | 20 | 15. |
|

Lähteet
-------

1. ↑  Gary Watkins: Loic Duval ruled out of Le Mans 24 Hours after crash in practice  11.6.2014. Autosport.com. Viitattu 9.3.2015.
2. ↑  Duval gets Dragon seat for Miami  9.3.2015. FIA.  Arkistoitu 2.4.2015. Viitattu 9.3.2015.

Aiheesta muualla
----------------

* Kuvia tai muita tiedostoja aiheesta **Loïc Duval** Wikimedia Commonsissa
**Antónios Mástoras** (kreik. Αντώνιος Μάστορας, etunimi usein muodossa *Adónios*; s. 6. tammikuuta 1991) on kreikkalainen korkeushyppääjä. Mástoraksen ulkoratojen ennätys on Ostravassa kesäkuussa 2014 hypätty 230 ja sisäratojen ennätys vuoden 2015 sisäratojen EM-kilpailuiden finaalissa hypätty 231. Hän edustaa Panellinos AC:tä.

Mástoras saavutti hopeaa ennätystuloksellaan vuoden 2015 sisäratojen EM-kilpailuista Prahasta. Hän jakoi hopean yhdessä Italian Silvano Chesanin kanssa. Mástoras on osallistunut kerran MM-kilpailuihin, vuonna 2013, jääden tuolloin karsintaan. Myös vuoden 2014 EM-kilpailuissa Zürichissä hän jäi karsintaan.

Mástoras saavutti pronssia alle 23-vuotiaiden EM-kilpailuista 2013 Tampereelta tuloksella 226. Hän jakoi pronssin Iso-Britannian Allan Smithin kanssa.

Lähteet
-------

1. 1 2  Antónios Mástoras Kansainvälinen yleisurheiluliitto.  (englanniksi)
2. ↑


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* World Athletics
* Tilastopaja 🔒

 |

 |

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
**Huiluvaris** (*Cracticus torquatus*) on laajalla alueella Australiassa elävä leijuihin kuuluva varpuslintu.

Tunnistaminen
-------------

Huiluvaris on kooltaan noin 24–30 cm, naaraat ovat yleensä hieman koiraita pienikokoisempia. Huiluvariksen pää ja selkä ovat mustat lukuun ottamatta niskan ja kaulan ohutta valkeaa juovaa. Lajin siivet ovat harmaat, vatsa on valkoinen. Suurikokoinen ja koukkupäinen nokka on harmaa. Huiluvariksen taidokas laulu koostuu vihellyksistä ja matkimisista

Elinympäristö
-------------

Huiluvarikset elävät Queenslandista eteläisen Australian kautta Pohjois-Australiaan ulottuvalla vyöhykkeellä, mutta eristäytyneet populaatiot elävät myös Tasmaniassa ja Kimberleyssä. Lajia tavataan metsissä, ja se on sopeutunut myös kaupunkielämään. Sisämaassa huiluvarikset yleensä elävät hieman tiheämmissä metsissä kuin rannikkoseuduilla.

Ravinto ja lisääntyminen
------------------------

Huiluvarikset ovat aggressiivisia saalistajia. Ravintonaan ne käyttävät lintuja, liskoja ja hyönteisiä. Saalistus tapahtuu pääasiallisesti maasta. Huiluvariksilla on myös tapana varastoida ruokaa puiden oksille.

nuorukainen
Lajin pesimäkausi kestää heinäkuusta tammikuuhun. Maljamainen pesä tehdään ruohoista ja oksista. Naaras munii 3–5 munaa, joista poikaset kuoriutuvat parinkymmenen päivän kuluttua. Kuoriuduttuaan poikaset viipyvät pesässä vielä noin kuukauden. Nuoret yksilöt yleensä jäävät auttamaan seuraavien pesueiden hoidossa.

Lähteet
-------

1. ↑  BirdLife International: *Cracticus torquatus* *IUCN Red List of Threatened Species. Version 2022-2*.  2016. International Union for Conservation of Nature, IUCN, Iucnredlist.org. Viitattu 4.1.2023. (englanniksi)
2. 1 2 3  Grey Butcherbird Australian Museum. Viitattu 30.12.2008. (englanniksi)


|  |  |  |
| --- | --- | --- |
| 

|  |  |
| --- | --- |
| Taksonitunnisteet | 
* Wikidata: Q974220
* Wikispecies: Cracticus torquatus
* ADW: Cracticus\_torquatus
* AFD: Cracticus\_torquatus
* Avibase: 8B42677C5CDC6C48
* BirdLife: 103703460
* BirdLife-Australia: grey-butcherbird
* CoL: Z4CY
* BOW: grybut1
* eBird: grybut1
* GBIF: 2489440
* iNaturalist: 204497
* IRMNG: 10716124
* ITIS: 559557
* IUCN: 103703460
* NCBI: 1120791
* Xeno-canto: Cracticus-torquatus

 |

 |
**Lu Yen-hsun** (s. 14. elokuuta 1983 Taipei) on taiwanilainen tennispelaaja. Parhaimmillaan hän on ollut kaksinpelissä ATP-listan sijalla 33 marraskuussa 2010. Hän ei ole voittanut yhtään ATP-turnausta kaksinpelissä.

Grand Slam -turnauksissa Lu on päässyt parhaimmillaan puolivälieriin Wimbledonissa vuonna 2010. Turnauksen alkaessa hän oli maailmanlistan sijalla 82. Ensimmäisellä kierroksella hän voitti Horacio Zeballosin (ATP-44), toisella kierroksella Michał Przysiężnyn (ATP-94), kolmannella kierroksella Florian Mayerin (ATP-59), ja neljännellä kierroksella hän yllätti maailmanlistan sijalla seitsemän olleen Andy Roddickin viisieräisessä ottelussa lukemin 4–6, 7–6(3), 7–6(4), 6–7(5), 9–7. Puolivälierässä hän hävisi Novak Đokovićille suoraan kolmessa erässä.

Vuonna 2008 hän pääsi yllättäen Pekingin olympialaisissa kolmannelle kierrokselle asti, voitettuaan avauskierroksella kuudenneksi sijoitetun Andy Murrayn ja toisella kierroksella Agustín Callerin. Kolmannen kierroksen ottelunsa hän hävisi Jürgen Melzerille.

Lähteet
-------

1. ↑  Lu Yen-hsun - Titles/Finals *atpworldtour.com*. ATP World Tour. Viitattu 20.11.2010. (englanniksi)
2. ↑  Lu Yen-hsun - Activity *atpworldtour.com*. ATP World Tour. Viitattu 20.11.2010. (englanniksi)

Aiheesta muualla
----------------

* Lu Yen-hsunin kotisivut
* Lu Yen-hsun profiili ATP:n kotisivuilla
**Soma** on vuonna 1999 perustettu helsinkiläinen popyhtye, joka on julkaissut neljä pitkäsoittolevyä.

Yhtyeen levytysura käynnistyi vuonna 2002, jolloin se pääsi Johanna Kustannukselle levyttämään ensisinglensä, jolla olivat kappaleet "Kuvitellaan taruolento", "Sotahullu" ja "Olen nähnyt taas niitä unia". Singlen tuotannosta vastasivat yhtyeen laulaja-lauluntekijä Vesa Aleksi sekä Pekka Aarnio.

Vuonna 2003 Soma solmi levytyssopimuksen Universal Musicin kanssa. Samana vuonna yhtyeen kappale "Vaiheita" tuli laajemmalle yleisölle tutuksi elokuvan *Hymypoika* yhteydessä ja kappale julkaistiin myös elokuvan soundtrackilla lokakuussa 2003. Marraskuun lopulla kappale julkaistiin myös kahden kappaleen singlelevyllä toisen kappaleen ollessa "Et saisi tietää".

Alkuvuodesta 2004 yhtyeeltä ilmestyi promosingle "Niin kuin minä" tarjoten radioille maistiaisia samaisen vuoden toukokuussa julkaistulta debyyttialbumilta *Hetket ennen minua*.

Esikoislevy jäi sangen vähälle huomiolle ja seuraavana vuonna Soman levyjen julkaisukanavaksi muuttuikin yhtyeen oma levymerkki Musik! Finnland. Uuden levymerkin kautta ilmestyi kesällä 2005 single, jolla olivat kappaleet "Viimeinen surmanajaja" ja "Puhu kanssani nyt". Tammikuussa 2006 puolestaan ilmestyi yhtyeen kakkosalbumi *Päiväni jumalana*, joka osoittautui arvostelumenestykseksi ja valittiin YleX-radiokanavalla viikon levyksi.

Kappale "Ei ole kysymyksiä" soi vuonna 2005 *Tyttö sinä olet tähti* -elokuvassa ja on mukana sen soundtrackilla. "Vaeltajasydän" on vuoden 2007 lopulla ensi-iltansa saaneessa elokuvassa *Sooloilua* ja sen soundtrackilla.

Huhtikuussa 2008 yhtye julkaisi kolmannen albuminsa Rakkaus on jättänyt Maan tamperelaisen levy-yhtiön Rocket Records kautta.

Soman kokoonpano muodostuu Vesa Aleksin ympärille; kitaristina on ollut jo pidempään Pauli Saarikivi ja basistina Henrik Domingo. Rumpalina vaihtelevat Olavi Uusivirta ja Heikki Paasonen.

Kokoonpano
----------

* Vesa Aleksi – laulu, kitara
* Henrik Domingo – basso, laulu
* Pauli Saarikivi – kitara, laulu

* Olavi Uusivirta – rummut, laulu
* Heikki Paasonen – rummut, laulu

Diskografia
-----------

### Albumit

* *Hetket ennen minua* (Universal Music, 2004)
* *Päiväni jumalana* (Musik! Finnland, 2006)
* *Rakkaus on jättänyt Maan* (Rocket Records, 2008)
* *Mä en usko Jeesukseen* (Rocket Records, 2009)

### Singlet

* Kuvitellaan taruolento (Johanna Kustannus, 2002)
* Vaiheita (Universal Music, 2003)
* Niin kuin minä (Universal Music, 2004)
* Viimeinen surmanajaja (Musik! Finnland, 2005)
* Ei ole kysymyksiä (Musik! Finnland, 2005)

Aiheesta muualla
----------------

* Soman sivut (Arkistoitu – Internet Archive)
* Soma (yhtye) Myspacessa (englanniksi)
* Levy-yhtiön artistisivu (Arkistoitu – Internet Archive)
Heinrich Vollmerin suunnittelema MP-40 konepistooli, joka on Erma Werken kuuluisin tuote.
**Erma Werke** (alkuperäiseltä nimeltään **Erfurter Maschinenfabrik**) oli saksalainen asevalmistaja, jonka Berthold Geipel perusti vuonna 1922 Erfurtissa. Yritys tuli tunnetuksi erityisesti valmistamastaan MP-40 konepistoolista. Wehrmacht otti aseen käyttöön vuonna 1940, ja toisen maailmansodan loppuun mennessä niitä oli valmistettu 1,2 miljoonaa kappaletta. MP-40:n lisäksi Erfurter Maschinenfabrik valmisti myös muita konepistooleja.

Sodan päätyttyä liittoutuneet lopettivat Erfurter Maschinenfabrikin toiminnan kuten muidenkin asevalmistajien. Vuonna 1949 yritys muutti nimensä Erma Werkeksi, ja vuonna 1952 se siirsi toimintansa Erfurtista Dachauhun. Dachaussa yritys toimi vuoteen 1997 asti, jolloin se ajautui konkurssiin.

Yrityksen valmistamat asemallit
-------------------------------

* EMP-35
* EMP 44, kokeellinen konepistooli joka ei päätynyt sarjatuotantoon
* MP40
* MP E
* M1 Carbine, Erma Werke valmisti osia aseeseen 1950-luvulla

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Erma Werke
**Ermoú** (kreik. Οδός Ερμού, *Odós Ermoú*, "Hermeen katu") on katu Ateenan keskustassa Kreikassa. Se kulkee Kerameikóksesta Sýntagma-aukiolle Thiseíon, Monastirákin ja Psyrín kaupunginosien halki.

Ermoú-katu rakennettiin 1800-luvulla ja se on omistettu kreikkalaisen mytologian kauppiaiden jumalalle Hermeelle. Katu on vanhan Ateenan pääkatuja ja muodostaa eteläisen sivun vanhan keskustan katukolmiossa, jonka kulmissa ovat Sýntagma- ja Omónoia-aukiot sekä Kerameikós. Kolmion muut kadut ovat Panagí Tsaldári ja Stadíou. Ermoú toimi pitkään Ateenan sisääntuloväylänä Pireuksesta päin. Kerameikóksessa Ermoú päättyy Panagí Tsaldári -katuun ja Sýntagma-aukion päässä sen länsilaidan Filellínon-katuun. Ermoún tärkeimpiä poikkikatuja ovat muun muassa Athinás ja Aiólou.

Kadun itäpää Sýntagma-aukiolta Aiólou-kadulle on kävelykatua, ja se on Ateenan keskeisimpiä, suosituimpia ja kalleimpia ostoskatuja. Kadun keskellä pienellä aukiolla sijaitsee Panagía Kapnikaréan kirkko, joka on Ateenan vanhimpia. Se joutui 1800-luvulla kadun linjauksen tielle, mutta säästettiin. Monastirákissa kadun varrella sijaitsee Monastirákin aukio.

* Ermoú-katua.Ermoú-katua.
* Ermoú-katua ilta-aikaan.Ermoú-katua ilta-aikaan.
* Panagía Kapnikaréan kirkko kadun keskellä.Panagía Kapnikaréan kirkko kadun keskellä.

Lähteet
-------

1. 1 2 3 4  Pietilä-Castrén, Leena: *Kävelyretkillä Ateenassa*, s. 179–183. Otava, 2013. ISBN 9511219499.
2. 1 2  Barrett, Matt: Ermou: Athens Main Shopping Street *Athens Guide*. Viitattu 20.2.2017.

Aiheesta muualla
----------------

* Kuvia tai muita tiedostoja aiheesta **Ermoú** Wikimedia Commonsissa

Ateenan merkittävimmät kadut ja tiet

|  |  |
| --- | --- |
| Moottoritiet | 
* A1 (PATHE)
* A6 (Attikí Odós)

 |
| Valtakadut | 
* Alexándras
* Andréa Syngroú
* Athinón
* Kifisías
* Konstantinoupóleos
* Mesogeíon
* Vasiléos Konstantínou
* Vasilíssis Amalías
* Vasilíssis Ólgas
* Vasilíssis Sofías
* Vouliagménis

 |
| Kadut | 
* Aiólou
* Akadimías
* Athinás
* Dionysíou Areopagítou
* Ermoú
* Filellínon
* Ierá Odós
* Iródou Attikoú
* Mitropóleos
* Óthonos
* Panepistimíou
* Patisíon (28is Oktovríou)
* Peiraiós (Panagí Tsaldári)
* Sólonos
* Stadíou
* Tripódon
* Vasiléos Georgíou A'
* Voukourestíou

 |
Mihail Heraskovin muotokuva 1800-luvun alusta.
**Mihail Matvejevitš Heraskov** (ven. Михаи́л Матве́евич Хера́сков, 5. marraskuuta (J: 25. lokakuuta) 1733 Pultavan Perejaslav – 9. lokakuuta (J: 27. syyskuuta) 1807 Moskova) oli venäläinen klassismin ajan kirjailija. Hänen tuotannossaan on havaittavissa siirtyminen kohti sentimentalismia.

Suku ja koulutus
----------------

Valakialaisperäiseen aatelisperheeseen syntynyt Mihail Heraskov opiskeli Pietarin maasotakoulussa ja työskenteli Moskovan yliopiston rehtorina ja kuraattorina. Hänen vaimonsa Jelizaveta Neronova oli runoilija ja yhdessä he järjestivät kotonaan 1760-luvun alussa opiskelijoille kokoontumisia, joita voidaan pitää Venäjän ensimmäisenä kirjallisuussalonkina.

Kirjallinen toiminta
--------------------

Hän julkaisi aikakauslehtiä *Poleznoje uveselenije* ("Hyödyllisiä huvituksia") 1760–1762, joka oli ensimmäinen venäläistä aikalaiskirjallisuutta laajasti esittelevä kirjallisuuslehti ja *Svobodnyje tšasy* (1763) ja osallistui vapaamuurarien toimintaan. 

Heraskov tunnetaan parhaiten eeppisistä runoelmistaan kuten *Rossijada* ("Rossiada", 1779), joka kertoo Iivana Julman Kazanin valloituksesta. Hänen näytelmistään huomattavin on tragedia *Venetsianskaja monahinja* ("Venetsian nunna", 1758). 

Heraskovin proosa kehittyi filosofis-didaktisista romaaneista kuten *Numa Pompili, ili Protsvetajuštši Rim* ("Numa Pompilius eli Kukoistava Rooma", 1768) kohti monimutkaisia rakkausseikkailuja kuten *Kadm i Garmonija* ("Kadmos ja Harmonia", 1786). Romaanissa *Polidor, syn Kadma i Garmonii* ("Polydoros, Kadmoksen ja Harmonian poika", 1794) kirjailija arvostelee voimakkaasti Ranskan vallankumousta. Heraskovin proosa on rytmikästä, monisanaista ja koristeellista. Lajityypeiltään monimuotoinen lyriikka kehottaa kohtuullisuuteen ja hiljaiseen elämään luonnonrauhassa.

Lähteet
-------

1. 1 2  Kratkaja literaturnaja entsiklopedija *feb-web.ru*. Viitattu 3.1.2016.
2. 1 2  Turoma, Sanna Toim. Ekonen, Kirsti & Turoma, Sanna: "Luku 2 EUROOPPA ESIKUVANA: 1700-LUKU. KATARIINA II:N KAUSI.", *Venäläisen kirjallisuuden historia*. Gaudeamus, 2015, 2. painos. ISBN 9789524953450, EPUB 9789524957144.

Aiheesta muualla
----------------

* Mihail Heraskovin teoksia Lib.ru -sivustolla (venäjäksi)

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Norja
* Saksa
* Israel
* Belgia
* Yhdysvallat
* Tšekki
* Alankomaat
* Puola
	+ 2
* Venäjä

 |
|  |
| Tieteilijät | 
* CiNii

 |
|  |
| Muut | 
* RISM
* IdRef

 |

 |
**Armée Révolutionnaire Bretonne** on bretagnelainen väkivaltaa harjoittava nationalistinen terroristijärjestö. Se irtautui Front de Libération de la Bretagnesta sen militantimpana siipenä. 1960-luvulta lähtien järjestö on syyllistynyt yli 200 väkivaltaiseen iskuun, joista suurinta osaa ei tosin ole kohdistettu ihmisiin. Järjestön iskut eivät aluksi aiheuttaneet uhreja lukuun ottamatta kahta järjestön omaa jäsentä, jotka yrittivät purkaa itse asettamaansa pommia, joka uhkasi sivullisia. Kuitenkin vuonna 2000 järjestön McDonald’s-ravintolaan Quevertissa Dinanin lähistöllä tekemässä pommi-iskussa kuoli naispuolinen tarjoilija. Teosta asetettiin myöhemmin syytteeseen 11 henkilöä. Heistä kuusi sai tuomion, neljä terrorismista ja kaksi sen avunannosta. Kahdella tuomituista oli yhteyksiä myös antikapitalistiseen Emgann-järjestöön.

Lähteet
-------

1. ↑  World Directory of Minorities and Indigenous Peoples – France: Bretons *Minority Rights Group International*. UNHCR. Viitattu 18.3.2011. (englanniksi)
2. ↑  Political Violence against Americans: 2000 (PDF) (s. 12)  2001. United States Department of State, Bureau of Diplomatic Security.  (englanniksi)
Fowler lehdistötilaisuudessa 2010
**Rick Yutaka "Rickie" Fowler** (s. 13. joulukuuta 1988 Murrieta, Kalifornia) on yhdysvaltalainen ammattilaisgolfaaja. Fowler oli amatöörien maailmanlistan kärki 36 viikon ajan vuosina 2007 ja 2008, kunnes siirtyi ammattilaiseksi 2009.

Ammattilaisura
--------------

Fowler palkittiin hieman yllättäen PGA Tourin vuoden tulokkaana vuonna 2010, superlupaus Rory McIlroyn ollessa ennakkosuosikki palkinnon saajaksi. Ensimmäisen voittonsa Tourilla Fowler otti vuoden 2012 Wells Fargo Championshipsissa. Vuonna 2015 Rickie Fowler voitti The Players-kilpailun, jota on luonnehdittu viidenneksi majoriksi.

Muuta
-----

Fowlerilla on yhteistyösopimukset golfvälinevalmistaja Titleistin, urheiluvälinevalmistaja Puman sekä kelloja valmistavan Rolexin kanssa.

Lähteet
-------

1. ↑  Brendan Porath: Rickie Fowler wins the 2015 Players Championship in historic, heartrending fashion *SBNation.com*.  10.5.2015. Viitattu 15.6.2015.


|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF
* WorldCat

 |
|  |
| Kansalliset | 
* Yhdysvallat

 |

 |
**Arnaud Cormier** (s. 14. marraskuuta 1975) on ranskalainen jalkapallovalmentaja.

Ura
---

Cormier aloitti valmennusuransa Le Mans UC:n organisaatiossa juniorivalmentajana. Vuonna 2004 hän johdatti seuran 18-vuotiaiden joukkueen Coupe Gambardellan voittajaksi. Tammikuussa 2005 hän siirtyi seuran edustusjoukkueen apulaisvalmentajaksi Frédéric Hantzin tultua päävalmentajaksi. Hän toimi kakkosvalmentajana myös Rudi Garcian, Yves Bertuccin ja Daniel Jeandupeux'n valmennusaikoina.

Huhtikuussa 2009 Cormieristä tuli Le Mansin päävalmentaja Jeandupeux'n erottua tehtävistään. Hän toimi seuran päävalmentaja kauden neljässä viimeisessä ottelussa ja siirtyi takaisin apuvalmentajaksi Paulo Duarten tultua päävalmentajaksi kesällä 2009.

Joulukuussa 2009 Cormier nousi jälleen Le Mansin päävalmentajaksi, kun seura purki Duarten sopimuksen. Sopimus on kauden loppuun ja Cormierin tehtävänä olisi seuran nostaminen pois putoamisviivan alapuolelta. Cormierin johdolla Le Mans pelasi vaihtelevalla menestyksellä, eikä lopulta kyennyt nousemaan putoamisviivan yläpuolelle. Lopullisesti Le Mansin putoamisen ratkaisi 1–1 tasapeli AS Monacoa vastaan kolme kierrosta ennen liigan loppua. Putoamisesta huolimatta Le Mansin seurajohto luottaa Cormieriin, joka jatkaa päävalmentajana kaudella 2010/11. Le Mans taisteli pikaisesta paluusta liigaan, mutta joutui lopulta pettymään jäätyään Ligue 2:ssa neljänneksi. Dijon FCO vei kolmossijan ja nousi liigaan paremman maalieronsa turvin. Karvaasta pettymyksestä huolimatta Cormier jatkoi valmentajana myös kaudella 2011/12. Syksy sujui kuitenkin surkeasti ja lopulta Cormier sai potkut joulun alla 2011 seuran majaillessa putoamisviivan alapuolella syyskauden jälkeen.

Meriitit
--------

* Coupe Gambardella: 2004

Lähteet
-------

1. ↑  Brief-Soccer-Cormier in charge of Le Mans for last four games (Reuters)[vanhentunut linkki]
2. ↑  Le Mans part company with coach Paulo Duarte
3. ↑  Ovono heroics not enough for Le Mans
4. ↑  Cormier «a les pleins pouvoirs» (Arkistoitu – Internet Archive)
5. ↑  Cormier remercié (Arkistoitu – Internet Archive)


|  |  |  |
| --- | --- | --- |
| Edeltäjä:**Daniel JeandupeuxPaulo Duarte** | **Le Mansin päävalmentaja**4–6/200912/2009–12/2011 | Seuraaja:**Paulo DuarteDenis Zanko** |
Högdahl ennen vuotta 1933
**Arna Högdahl** (25. toukokuuta 1894 Helsinki – 22. syyskuuta 1963 Helsinki) oli suomalainen näyttelijä. Hän oli yksi tunnetuimpia suomenruotsalaisen teatterin hahmoja Suomessa aina uransa loppuun 1947 saakka.

Högdahl valmistui Helsingin Ruotsalaisen teatterin näyttelijäkoulusta vuonna 1912 ja näytteli aluksi Turun ruotsalaisessa teatterissa. Vuonna 1917 hänet kiinnitettiin Helsingin Ruotsalaiseen teatteriin, missä näytteli kolmekymmentä vuotta. Lisäksi hän näytteli muutamassa elokuvassa.

Högdahlin sisaria olivat näyttelijät Päivi Horsma ja Lilli Tulenheimo.

Filmografia
-----------

* *Rautakylän vanha parooni* (1923) – Lotten Ringius, Ebba Hjelmin tyttärentytär
* *Sådan du ville ha mig* (1944) – farmor
* *Viikon tyttö* (1946) – vuorineuvoksetar
* *Pikajuna pohjoiseen* (1947) – vuorineuvoksetar Willström

Lähteet
-------

1. 1 2  Arna Högdahl Elonetissä.
2. 1 2 3  Arna Högdahl kuollut.  *Helsingin Sanomat*, 24.9.1963, s. 17. Artikkelin verkkoversio tilaajille.
3. ↑  Lilli Tulenheimo, Uppslagsverket Finland


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* Ritva
* Elonet

 |

 |
Mihail Koltsov vuonna 1938.
**Mihail Jefimovitš Koltsov** (ven. Михаи́л Ефи́мович Кольцо́в, oikea sukunimi *Friedland*, Фри́длянд; 12. kesäkuuta (J: 31. toukokuuta) 1898 Kiova – 2. helmikuuta 1940 Moskova) oli neuvostoliittolainen lehtimies ja kirjailija.

Mihail Koltsov syntyi juutalaisen käsityöläisen perheeseen. Hän opiskeli Pietarin psykoneurologisessa instituutissa ja alkoi kirjoittaa lehtiin vuonna 1916. Hän osallistui helmikuun ja lokakuun vallankumouksiin ja liittyi bolševikkipuolueeseen vuonna 1918.

Vuodesta 1922 lähtien Koltsov työskenteli *Pravdan* kolumnistina. Hän oli perustamassa ja toimitti vuodesta 1923 *Ogonjok* -aikakauslehteä, työskenteli pilalehtien *Tšudak* (1928–1930) ja *Krokodil* (1934–1938) sekä Maksim Gorkin kanssa *Za rubežom* -lehden toimittajana (1932–1938). Vuosina 1936–1937 hän toimi kirjeenvaihtajana Espanjan sisällissodassa. Vuonna 1938 hänet valittiin Venäjän SFNT:n korkeimman neuvoston edustajaksi ja Neuvostoliiton tiedeakatemian kirjeenvaihtajajäseneksi.

Koltsov oli yksi aikansa merkittävimpiä neuvostoliittolaisia lehtimiehiä, joka kirjoitti uransa aikana noin 2000 artikkelia. Erityisesti hänet tunnetaan ajankohtaisista ja terävistä pakinoistaan, jotka vuosien 1928 ja 1936 välillä ilmestyivät kolmesti koottuina teoksina. Espanjan sisällissotaa käsittelee kokoelma *Ispanski dnevnik* ("Espanjan päiväkirja", 1938).

Koltsov pidätettiin Stalinin vainojen aikana joulukuussa 1938. Hänet ammuttiin syytettynä vakoilusta ja osallisuudesta terroristijärjestön toimintaan. Koltsovin maine palautettiin vuonna 1954.

Suomennettu teos
----------------

* (M. Koljtsov). *Tahdon lentää*. Suom. Lea Helo. Leningrad: Kirja, 1933.

Lähteet
-------

1. ↑  Entsiklopedija "Krugosvet" *krugosvet.ru*. Viitattu 21.6.2010. (venäjäksi)
2. 1 2  *Bolšaja Sovetskaja Entsiklopedija, tom 12*, s. 483. Moskva: Sovetskaja Entsiklopedija, 1973.
3. 1 2  Kasack, Wolfgang: *Entsiklopeditšeski slovar russkoi literatury s 1917 goda*, s. 375. London: Overseas Publications Interchange, 1988. ISBN 0-903868-73-3.
4. ↑  Rossijski gumanitarnyi entsiklopeditšeski slovar *slovari.yandex.ru*. Viitattu 21.6.2010. (venäjäksi)[vanhentunut linkki]
5. ↑  Žertvy polititšeskogo terrora v SSSR *lists.memo.ru*. Viitattu 21.6.2010. (venäjäksi)

Aiheesta muualla
----------------

* Kratkaja literaturnaja entsiklopedija (venäjäksi)

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Norja
* Espanja
* Ranska
* BnF data
* Saksa
* Israel
* Yhdysvallat
* Ruotsi
* Tšekki
* Alankomaat
* Puola

 |
|  |
| Henkilöt | 
* Deutsche Biographie
* Trove

 |
|  |
| Muut | 
* Encyclopedia of Modern Ukraine
* IdRef

 |

 |
Orfeus ja Eurydike, Frederic Leighton, 1864
**Eurydike** (m.kreik. Εὐρυδίκη) oli kreikkalaisessa mytologiassa puun nymfi – tarkemmin ottaen dryadi – joka tuli tunnetuksi suhteestaan Orfeukseen. Orfeuksen palattua argonauttien retkeltä hän rakastui Eurydikeen palavasti. Pian häiden jälkeen Eurydike kuitenkin astui käärmeen päälle kedolla ja kuoli sen puremaan – eräiden versioiden mukaan hän oli pakenemassa Aristaiosta, joka yritti raiskata hänet.

Surun murtamana Orfeus päätti hakea puolisonsa haadeesta. Hänen onnistui lyyransa soitolla saada Kharon viemään hänet Styksin yli ja päästä Kerberoksen ohi. Kerrotaan, että hänen soittonsa oli niin kaunista, että jopa ikuisesti kirotut – Iksion, Tityos, Sisyfos, Tantalos ja danaidit – unohtuivat hetkeksi lepäämään rangaistuksistaan ja että erinykset puhkesivat kyyneliin. Myös Persefone liikuttui soitosta niin, ettei voinut kieltää Orfeuksen pyyntöä. Kun Eurydike tuotiin miehensä luo, Haades asetti ehdoksi sen, ettei Orfeus saisi katsoa taakseen vaimoaan, ennen kuin he olisivat takaisin maan pinnalla. Juuri ennen kuin he olivat kiivenneet ylös pinnalle, Orfeus pelkäsi menettävänsä vaimonsa ja kääntyi katsomaan tätä. Tämän seurauksena Eurydike liukui takaisin haadekseen, ja Orfeus menetti puolisonsa toisen kerran – tällä kertaa lopullisesti.

Lähteet
-------

1. ↑  Vergilius: *Georgica* iv.453–527 (engl. käännös).
2. ↑  Fulgentius: *Mythologi* iii.10 (engl. käännös).
3. ↑  Ovidius: *Muodonmuutoksia* x.1–63 (engl. käännös).
4. ↑  Apollodoros: *Bibliotheke* ('Kirjasto') 1.3.2 (engl. käännös).

CommonsCommons
Wikimedia Commonsissa on kuvia tai muita tiedostoja aiheesta **Eurydike (nymfi)**.
**Eurovision tanssikilpailu** (*Eurovision Dance Contest*) oli kansainvälinen televisioitu tanssikilpailu, jonka ensiesitys oli 1. syyskuuta 2007 Lontoossa, Britanniassa. Ajatus ohjelmamuotoon tuli Eurovision laulukilpailusta ja ohjelmaformaatista *Strictly Come Dancing* (*Tanssii tähtien kanssa*). Kahtena ensimmäisenä vuonna ohjelman juonsivat Graham Norton ja Claudia Winkleman. Tapahtuman takana oli Euroopan yleisradiounioni EBU, jonka toimeksiannosta brittiläinen BBC toimii järjestäjänä kahtena ensimmäisenä vuotena. Yleisö osanottajamaissa äänesti puhelimitse suosikkejaan. Oman maan edustajia ei voinut äänestää. Osanottajaparit esittivät kaksi tanssinumeroa – vakiotanssin sekä vapaavalintaisen, joka heijastaa kansallista kulttuuria. *lähde?*

Eurovision tanssikilpailu 2007
------------------------------

*Pääartikkeli: Eurovision tanssikilpailu 2007*
Ensimmäisen Eurovision tanssikilpailun voitti Suomi. Sveitsi ei saanut yhtään pistettä.

Eurovision tanssikilpailu 2008
------------------------------

*Pääartikkeli: Eurovision tanssikilpailu 2008*
Historian toinen Eurovision tanssikilpailu järjesttiin Glasgow'ssa, Isossa-Britanniassa. Kilpailun voitti Puola.

Kolmannet Eurotanssit
---------------------

Kolmannet Eurotanssit oli tarkoitus järjestää Azerbaidžanin pääkaupungissa Bakussa vuonna 2009. Niitä ei kuitenkaan järjestetty, koska monet televisioyhtiöt vetäytyivät kisoista. Kilpailua ei ole järjestetty tuon jälkeenkään.

Katso myös
----------

* Euroopan yleisradiounioni
* Eurovision laulukilpailu
* Lasten Eurovision laulukilpailu

Lähteet
-------

1. ↑  Suomi voitti ensimmäisen Eurovision tanssikilpailun *Viisukuppila*. Viitattu 10.7.2017. (englanniksi)

Aiheesta muualla
----------------

* YLE Pop-Uutiset
* EBU Competition Profile (Arkistoitu – Internet Archive) (englanniksi) (ranskaksi)
* ESCKaz (englanniksi) (venäjäksi)

  

Eurovision tanssikilpailu
2007 | 2008 | 2009

Eurovision tanssikilpailuun osallistuneet maat
**Alankomaat Alankomaat** 2 · **Azerbaidžan Azerbaidžan** 1 · Espanja Espanja 1 · **Irlanti Irlanti** 2 · **Yhdistynyt kuningaskunta Iso-Britannia** 2 · **Itävalta Itävalta** 2 · **Kreikka Kreikka** 2 · **Liettua Liettua** 2 · **Portugali Portugali** 2 · **Puola Puola** 2 • · **Ruotsi Ruotsi** 2 · Saksa Saksa 1 · **Suomi Suomi** 2 • · Sveitsi Sveitsi 1 · **Tanska Tanska** 2 · **Ukraina Ukraina** 2 · **Venäjä Venäjä** 2

Luku kertoo maan osallistumiskertojen määrän. **Lihavoidut** maat ovat edelleen mukana kilpailussa. Pisteellä • merkityt maat ovat voittaneet kilpailun.
**Adrián San Miguel del Castillo**, yleensä vain **Adrián** (s. 3. tammikuuta 1987 Sevilla, Espanja) on espanjalainen jalkapallomaalivahti. Hän edustaa englantilaista Liverpoolia, johon hän siirtyi vuonna 2019 pelattuaan kuusi vuotta West Ham Unitedissa.

Seurajoukkueura
---------------

Adrián on sevillalaisseura Betisin kasvatti. Hän teki ensiesiintymisensä edustusjoukkueessa 29. syyskuuta 2012 ottelussa Málagaa vastaan. Hän pelasi kauden 2012−2013 aikana kaikkiaan 32 Primera Divisiónin ottelua.

Adrián siirtyi West Hamiin vapaalla siirrolla kesällä 2013. Seuraavien viiden kauden aikana hän pelasi yhteensä 125 Englannin Valioliigan ottelua. Kaudella 2014−2015 hän pelasi West Hamin kaikki 38 liigaottelua ja seuraavallakin kaudella vielä 32. Kaudella 2018−2019 hän 
pelasi vain viisi cupottelua, eikä hänen sopimustaan jatkettu.

Adrián siirtyi Liverpooliin ilmaissiirrolla kesällä 2019. Hän pelasi 11 Valioliigaottelua Liverpoolin mestaruuskaudella 2019–2020. Hän oli voittamassa myös UEFA Super Cupia. Mestarien liigassa hän pelasi kolme ottelua. Kaudella 2020–2021 hän pelasi kolme ottelua Valioliigassa ja yhden Mestarien liigassa. Seuraavalla kaudella hän pelasi vain yhden Liigacupin ottelun Liverpoolin matkalla cupin voittoon. Kauden 2022–2023 ainoan ottelunsa hän pelasi Liverpoolin voittamassa FA Community Shieldissä.

Maajoukkueura
-------------

Adrián on ollut kahdessa Espanjan maaottelussa vaihtomaalivahtina: maaottelussa Belgiaa ja MM-karsintaottelussa Liechtensteinia vastaan syyskuussa 2016. Kummassakaan pelissä hän ei päässyt pelaamaan.

Lähteet
-------

1. 1 2 3 4 5  Adrián San Miguel del Castillo Transfermarkt-sivustolla (englanniksi)
2. ↑  Carroll, Nasri ja Adrian jättävät West Hamin kesällä *vaihtopenkki.com*.  29.5.2019. Viitattu 6.6.2019. (englanniksi)

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Adrián San Miguel del Castillo**.
* Adriánin tilastot BDFutbol-sivustolla (englanniksi)

  

Liverpool – Englannin Valioliiga
1 Alisson |
2 Gomez |
3 Fabinho |
4 van Dijk |
5 Konaté |
6 Alcântara |
7 Milner |
8 Keïta |
9 Firmino |
11 Salah |
13 Adrián |
14 Henderson |
15 Oxlade-Chamberlain |
17 Jones |
18 Gakpo |
19 Elliott |
20 Jota |
21 Tsimikas |
22 Ramsay |
23 Díaz |
26 Robertson |
27 Núñez |
28 Carvalho |
32 Matip |
47 Phillips |
62 Kelleher |
66 Alexander-Arnold |
72 Van den Berg |
Manageri Klopp